Čarolija našeg planeta

  Svaki kutak našega planeta je čaroban. Svaka šuma, mora, oceani, planine i nizine, drvo, cvijet skriva svoju tajnu i čaroliju. No, ako želimo tu čaroliju sačuvati, trebamo se probuditi.

  Moramo osvijestiti da ta čarolija neće potrajati ako je ne zaštitimo od nas samih. Sve kreće od pojedinca i svaki korak unaprijed je bitan. Bitno je svaki papirić baciti u njegovu kantu, smanjiti uporabu plastike, štedjeti vodu… pošto ničega nema na pretek. Drago mi je što se ljudi sve više ekološki osvještavaju i mnogi pokušavaju napraviti promjenu. Bitno je da što prije krenemo u akciju jer kasnije bi moglo biti prekasno. Trebamo krenuti sad! Ne za pet godina, ne za tri godine, ne za godinu dana, već sad. Možemo šetati čistom livadom i uživati u svježem zraku. Imati slike prirode bez uljepšavanja pomoću filtera, uređivanja i prerađivanja, ali za to trebamo zasukati rukave i primiti se posla. Pokušajmo opet vratiti zime pune snijega, kišne i maglovite jeseni, proljeća puna cvijeća podnošljive temperature ljeti. Trebamo prestati biti sebični i nastojati sačuvati svaku biljku i životinju. Prestati ubijati gotovo izumrle vrste kako bi ih i sljedeći naraštaji mogli vidjeti.

  Uz malo dobre volje opet ćemo se diviti šumama, a ne groziti se zbog smeća koje ljudi ostave u njoj. Gdje ima volje ima i načina.

 Mia Cundić, 7.a